Author: Peter
Company: urad

N á v r h 

uznesenia vlády Slovenskej republiky

k návrhu opatrení na zabezpečenie plnenia úloh z uznesení Národnej rady SR 43. schôdze

Vláda 

    A.  	berie na vedomie

A.1.  uznesenie NR SR č. 1152/2000 k správe o poľnohospodárstve         a potravinárstve v Slovenskej republike 2000,	
 
           A.2.  uznesenie NR SR č. 1153/2000 k správe o lesnom hospodárstve        v Slovenskej republike 2000,

           A.3.  uznesenie NR SR č. 1154/2000 k správe o vodnom hospodárstve        v Slovenskej republike 2000,
     
           A.4. uznesenie NR SR č. 1160/2000 k vysloveniu súhlasu Národnej rady       Slovenskej republiky so Základnou zmluvou medzi Slovenskou       republikou a Svätou stolicou, podpísanou vo Vatikáne dňa 24.       novembra 2000,

           A.5.  uznesenie NR SR č. 1197/2000 k schválenému zákonu o štátnom        rozpočte na rok 2001,

           A.6.  uznesenie NR SR č. 1220/2000 k návrhu poistného rozpočtu        Všeobecnej zdravotnej poisťovne na rok 2001 ,

           A.7.  uznesenie NR SR č. 1221/2000 k návrhu poistného rozpočtu        Spoločnej zdravotnej poisťovne na rok 2001, 

           A.8.  uznesenie NR SR č. 1225/2000 k návrhu rozpočtu Sociálnej        poisťovne na rok 2001, 

           A.9.  uznesenie NR SR č. 1227/2000 k správe o stave a rozvoji malého                    a stredného podnikania a jeho podpore v SR v roku 1999,

         A.10.  uznesenie NR SR č. 1230/2000 k žiadosti NR SR o podanie správy                    vlády SR;

     B. konštatuje, že

B.1.  úlohy z uznesení NR SR č. 1152, 1153, 1154/2000 uvedené          v bodoch B písm. a) sú zapracované do materiálu Rozpracovanie          a konkretizácia opatrení na realizáciu koncepčných zámerov          a stanovených cieľov Koncepcie agrárnej a potravinovej politiky          v roku 2001 a v rokoch 2002 – 2005, Koncepcie lesníckej politiky          v roku 2001 a v rokoch 2002 – 2005 a Zelených správ 2000, ktorý          predložil minister pôdohospodárstva na rokovanie vlády (č. m.:          910/2001 predložené 1. 2. 2001),
       
         B.2.  úlohy uvedené v bodoch B písm. b) z uznesení NR SR uvedené      v bode B.1. tohto uznesenia budú hodnotené v mesiaci máji podľa      uznesení vlády SR č. 720, 721 a 722/200, 

        B.3.  plnenie úlohy uvedenej v bode B.1.c) uznesenia NR SR č. 1152/2000      je premietnuté v zákone NR SR č. 472/2000 o štátnom rozpočte na      rok 2001,

    B.4.  úloha v bode B.1.d) uznesenia NR SR č. 1152/2000 sa bude riešiť     v nadväznosti na uznesenie vlády č. 1038/2000 k návrhu na osobitný     systém úverovaných podmienok pre poľnohospodárstvo po roku 2000     a v rámci „Rozpracovania a konkretizácie opatrení na realizáciu     koncepčných zámerov a stanovených cieľov Koncepcie agrárnej     a potravinovej politiky v roku 2001 a Správy o poľnohospodárstve     a potravinárstve v SR  2000 (úlohy na úrovni rezortu)“ kde je      stanovená úloha: „Uplatniť osobitný systém financovania      poľnohospodárstva v intenciách uznesenia vlády SR č. 1038/2000“,

    B.5.  úloha v bode B.1.e) uznesenia NR SR č. 1152/2000 je v tejto etape     neaktuálna, lebo v zákone NR SR č. 472/2000 o štátnom rozpočte na     rok 2001 je konkrétne už stanovená výška vratky na motorovú naftu –     1,6 mld Sk a zákon o dani z minerálnych olejov je zaradený na     program 45. schôdze Národnej rady SR a prípadné jeho úpravy môže     vykonať len Národná rada SR,

    B.6.  úloha uvedená v uznesení NR SR č. 1154/2000 bod B písm. c) je     zabezpečená  v Pláne legislatívnych úloh vlády SR na rok 2001, bod     10 v mesiaci jún,
  
    B.7.  úloha uvedená v uznesení NR SR č. 1160/2000 je splnená zákonom č.     308/1991 Zb. o slobode náboženskej viery a postavení cirkví     a náboženských spoločností v znení novely č. 394/2000 Z.z, ktorá     deklaruje rovnosť cirkví a dáva im možnosť uzatvárať zmluvy so     štátom; úlohu finančného zabezpečenia cirkví a náboženských     spoločností zabezpečuje uznesenie vlády SR č. 805/2000, bod C.20     k návrhu štátneho rozpočtu na rok 2001 a Plán legislatívnych úloh     vlády SR na rok 2001 v bode 14 na mesiac jún;

     B.8.  časť B uznesenia NR SR č. 1197/2000 je premietnutá v zákone č.    	       472/2000 Z.z. o štátnom rozpočte na rok 2001, 

     B.9.  v uznesení NR SR č. 1227/2000 úloha  	
a)  B.1 je realizovaná zákonom č. 366/1999 Z.z., ktorým sa znížila           sadzba dane z príjmov právnických osôb zo 40 % na 29 %,

b)	B.2 je realizovaná zákonom č. 366/1999 Z.z.  a jeho novelami č. 358/2000  Z.z. a 466/2000 Z.z.,

       B.10.  úloha v uznesení NR SR č. 1230/2000 bola splnená predložením      správy na rokovanie NR SR (tlač 880);

    C. nesúhlasí

C.1.  s plnením úlohy A.3 uznesenia NR SR č. 1197/2000 – v rozpočtovej        kapitole Ministerstva zdravotníctva SR financovať investičné zámery        v stavebnej činnosti a prístrojovej technike až nad 5 mil. Sk        jednotlivo;

  C.2.  s plnením úlohy B.f) uznesenia NR SR č. 1154/2000 - vyňať            z transformácie vodární a kanalizácií vodohospodárske zariadenia,            vrátane výtlačných a zásobovacích  potrubí z vodných zdrojov            Žitného ostrova, ponechať ich ako strategické v správe a prevádzke            Slovenskej republiky a organizačne začleniť pod Slovenský            vodohospodársky podnik, š.p. Banská Štiavnica podľa postupu            transformácie štátnych podnikov vodární a kanalizácií;

    D. ukladá
	
  ministrovi pôdohospodárstva
  D.1. vypracovať a predložiť na rokovanie výborov Národnej rady SR            analýzu legislatívy pre výkon štátnej vodnej správy s návrhom            opatrení
	         do 30. apríla 2001
D.2.   určiť v osobitnom zákone obsah činnosti a požiadavky na osobitnú           odbornú spôsobilosť prevádzkovateľov zariadení pre zásobovanie           obyvateľov, priemyslu, poľnohospodárstva a ostatných pitnou vodou,           jej odkanalizovanie a čistenie a  následne v spolupráci s ministrom           vnútra premietnuť túto činnosť (živnosť) a osobitné podmienky do           živnostenského zákona,
   
ministrovi zdravotníctva

D.3.  predložiť návrh na zvýšenie tarifných platov zdravotníckych                   pracovníkov,

D.4.  prehodnotiť „Harmonogram oddlženia zdravotníckych zariadení do          roka 2004“ v súvislosti s nálezom Ústavného súdu SR k zákonu         o súdnych exekútoroch a exekučnej činnosti (Exekučný poriadok) 

        do 14. marca 2001 

D.5.  zahrnúť do výdavkov štátneho rozpočtu na rok 2002 do zdravotníctva          finančné prostriedky na
a)	krytie potrieb rýchlej zdravotníckej pomoci, 
b)	zvlášť náročné zdravotnícke výkony, 
c)	dobudovanie špičkových pracovísk,

D.6.  vykonať nezávislý medzinárodný audit hospodárenia Všeobecnej        zdravotnej poisťovne a Spoločnej zdravotnej poisťovne a výsledok        auditu predložiť Výboru NR SR pre financie, rozpočet a menu        a Výboru NR SR pre zdravotníctvo ,  

ministrovi práce, sociálnych vecí a rodiny

          D.7.  predložiť na rokovanie vlády (a následne do NR SR) informáciu       o zabezpečení vyrovnanej bilancie základného fondu dôchodkového        zabezpečenia, vrátane finančného krytia zvýšenia dôchodkov v roku       2001

        do 30. júna 2001

ministerke financií

  D.8.  na splnenie úloh z uznesenia NR SR č. 1227/2000  B.3 –            zrovnoprávnenie samostatne zárobkovo činných osôb so            zamestnancami v položkách niektorých daňových výdavkov a B.4 –            rozdelenie daňovníkov fyzických osôb na zamestnancov            a samostatne zárobkovo činné osoby  s diferencovaním daňovej            povinnosti s účinnosťou od 1. 1. 2002 v priebehu roka 2001 skúmať            možnosti na ich realizáciu v rokoch 2002 – 2004, prípadne iné            možnosti, ktoré bude možné realizovať v roku 2002 najmä            z rozpočtového hľadiska;

E. odporúča

E.1.  v spolupráci s prezidentom prezídia Fondu národného majetku SR         posúdiť možnosti a prípadne  navrhnúť riešenie čiastočnej         kompenzácie negatívnych dopadov na poľnohospodársku         prvovýrobu formou úhrady za nevyplatené záväzky zo strany         podnikov potravinárskeho priemyslu, resp. služieb, ktoré boli         privatizované prostredníctvom Fondu národného majetku SR, 

E.2.  uplatniť si použitie 3,8 mld Sk z finančných prostriedkov získaných         z privatizácie SPP, š.p. na riešenie problémov Ministerstva         zdravotníctva SR.

Vykonajú:	minister zdravotníctva
		minister práce, sociálnych vecí a rodiny
		minister životného prostredia
		minister pôdohospodárstva
		ministerka financií

Na vedomie: predseda Národnej rady SR